
Pielikums Nr.7
Iepirkuma DKNP 2026/66
nolikumam

LĪGUMS Nr. #REG_NUMURS# 	Projekts
[bookmark: _Hlk205544063] "Par  dūmvadu, skursteņu, dabiskās ventilācijas kanālu tīrīšanu un tehniskā stāvokļa pārbaudi Dienvidkurzemes novada pašvaldības struktūrvienībās un iestādēs”

Dienvidkurzemes novadā	Parakstīšanas datums ir pēdējā
 pievienotā droša elektroniskā paraksta
 un tā laika zīmoga datums

Dienvidkurzemes novada pašvaldība, reģistrācijas Nr.90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās izpilddirektora <_______> personā, kurš rīkojas uz Pašvaldību likumu un Dienvidkurzemes novada pašvaldības nolikuma pamata (turpmāk – Pasūtītājs) no vienas puses, un
__________________, reģistrācijas. Nr._____________ juridiskā adrese: _____________________, tā/-s ____________________  personā, kura/-š rīkojas saskaņā ar ______________ (turpmāk – Izpildītājs) no otras puses, turpmāk abas puses kopā un katra atsevišķi – Puses/Puse, pamatojoties uz Dienvidkurzemes novada pašvaldības veiktā iepirkuma “Dūmvadu, skursteņu, dabiskās ventilācijas kanālu tīrīšana un tehniskā stāvokļa pārbaude Dienvidkurzemes novada pašvaldības struktūrvienībās un iestādēs” (ID Nr. DKNP 2026/66) (turpmāk – Iepirkums) rezultātiem, noslēdz šāda satura līgumu (turpmāk – Līgums):
1.       Līguma priekšmets
1.1. Pasūtītājs pasūta, bet Izpildītājs, saskaņā ar Tehnisko specifikāciju (2.pielikums) un Izpildītāja iesniegto Finanšu piedāvājumu (1.pielikums) ar savu darba spēku, materiāliem, transportu un tehnisko nodrošinājumu par Izpildītāja iesniegtajā Finanšu piedāvājumā (turpmāk – Piedāvājums) noteikto cenu, veic  dūmvadu, skursteņu, dabiskās ventilācijas kanālu tīrīšanu un tehniskās apkopes pakalpojumus  (turpmāk tekstā – Pakalpojums)  Dienvidkurzemes  novada administratīvajā teritorijā pēc pasūtījuma, un Pasūtītājs apņemas, saņemt un apmaksāt Pakalpojumu Līgumā noteiktajā termiņā, kārtībā un apmērā.
1.2. Pakalpojums, tā prasības un atbilstība normatīvajiem dokumentiem norādīti Tehniskā specifikācijā (2.pielikums), un Pakalpojuma vienības cenas finanšu piedāvājumā (1.pielikums).
1.3. Pakalpojuma izpildes vietas: Dienvidkurzemes novada administratīvā teritorija.

2.       Līguma summa un norēķinu kārtība
2.1. [bookmark: _Hlk215740342]Līgums stājas spēkā tā abpusējas parakstīšanas dienā un ir attiecināms uz 12 (divpadsmit) mēnešiem no Līguma parakstīšanas dienas, ar iespēju pagarināt Līgumu vēl uz 12 (divpadsmit) mēnešiem,  vai  līdz  iepirkuma  summas 41 999,99 EUR (četrdesmit viens tūkstotis  deviņi simti deviņdesmit deviņi euro un 99 centi) bez pievienotās vērtības nodokļa (turpmāk – PVN) izlietojumam (turpmāk – Līguma summa). PVN tiek aprēķināts atbilstoši normatīvajos aktos noteiktajam, un Pasūtītājs veic tā apmaksu saskaņā ar spēkā esošajiem normatīvajiem aktiem.
2.2. Līguma darbības laikā Līguma summu nedrīkst pārsniegt.
2.3. Pasūtītājam nav pienākums izlietot visu Līguma 2.1. punktā norādīto Līguma summu bez PVN.
2.4. [bookmark: _Hlk206059610]Pakalpojuma izpildes termiņš ir 5 (piecu) darba dienu laikā no pasūtījuma veikšanas.
2.5. Cena par Pakalpojuma 1 (vienu) vienību ir norādīta Finanšu piedāvājumā (1.pielikums). Šajā cenā ir iekļauta Pakalpojuma vērtība, izmaksas, kas saistītas ar nokļūšanu Pakalpojuma sniegšanas vietā, visi valsts un pašvaldības noteiktie nodokļi, nodevas (izņemot PVN) un citas izmaksas, kas saistītas ar Pakalpojumu un tā izpildi. Finanšu piedāvājumā (1.pielikums) piedāvātās cenas Līguma izpildes gaitā ir nemainīgas.
2.6. Izpildītājam jāiesniedz rēķini par veiktajiem Pakalpojumiem ne vēlāk kā līdz nākošā mēneša 10. (desmitajam) datumam.
2.7. Par pamatu cenu izmaiņām var būt inflācija, tirgus apstākļu maiņa vai jebkuri citi pamatoti apstākļi, kas Izpildītājam jāapliecina ar kompetentas institūcijas izsniegtu dokumentu – Latvijas Republikas Centrālās Statistikas pārvaldes informāciju par attiecīgās Preču grupas vidējā patēriņa cenu līmeņa izmaiņām salīdzinājumā ar iepriekšējo attiecīgo periodu. Pusēm savstarpēji vienojoties, cenu izmaiņas un pamatojums jānoformē rakstiski, vienošanos pievienojot Līgumam kā pielikumu, kas kļūst par Līguma neatņemamu sastāvdaļu.
2.8. Par Pakalpojuma vienību cenu izmaiņām, ja tās maina Izpildītājs, sakarā ar inflāciju valstī un citiem objektīviem, no Izpildītāja neatkarīgiem apstākļiem, Izpildītājs rakstveidā informē Pasūtītāju 10 (desmit) darba dienas iepriekš, ne biežāk kā reizi 12 mēnešos. Izpildītājs nedrīkst izmainīt jau pasūtīto Pakalpojumu cenas.
2.9. Par Pakalpojumu, kuru Izpildītājs būs sniedzis pēc Līguma termiņa beigām un virs Līguma summas, neatbilstoši finanšu piedāvājumā norādītajiem vienību izcenojumiem un Pakalpojuma veidiem, apmaksa netiks veikta.
2.10. Puses vienojas, ka Izpildītājs izraksta un nosūta Pasūtītājam strukturētu elektronisko rēķinu (e-rēķinu), kas sagatavots atbilstoši spēkā esošajiem grāmatvedību regulējošiem normatīvajiem aktiem uz šādu Pasūtītāja e-pastu: rekini@dkn.lv (vai e-adreses apakšadresi REKINI@90000058625). Puses vienojas, ka e-pasta sūtījums ir uzskatāms par saņemtu otrajā darba dienā pēc sūtījuma izsūtīšanas. 

3.      Līguma darbības laiks
3.1. Līgums stājas spēkā ar tā abpusējas parakstīšanas dienu un ir spēkā līdz Līguma saistību pilnīgai izpildes dienai vai tā izbeigšanai Līgumā noteiktajā kārtībā.
3.2. Pakalpojuma sniegšanas termiņš ir līdz īsākajam no šādiem termiņiem:
3.2.1. 12 (divpadsmit) mēneši no Līguma abpusējas parakstīšanas dienas;
3.2.2. Līguma summas 41 999,99 EUR (četrdesmit viens tūkstotis deviņi simti deviņdesmit deviņi euro 99 centi) bez PVN, izlietojumam;
3.2.3. Pusēm vienojoties Līgums var tikt pagarināts līdz Līguma summas 41 999,99 EUR (četrdesmit viens tūkstotis deviņi simti deviņdesmit deviņi euro 99 centi) bez PVN, kopējam Līguma termiņam nepārsniedzot 24 (divdesmit četrus) mēnešus. 

4. Norēķinu kārtība
4.1. Pasūtītājs veic apmaksu 15 (piecpadsmit) darba dienu laikā no nodošanas – pieņemšanas akta (3.pielikums) abpusējas parakstīšanas brīža un attiecīga rēķina saņemšanas, veicot pārskaitījumu uz Līgumā norādīto Izpildītāja bankas kontu.

5.    Pakalpojuma izpildes nosacījumi
5.1. Izpildītājs Līguma 2.4.punktā noteiktā termiņā, saskaņā ar Tehnisko specifikāciju (2.pielikums), veic Pakalpojuma izpildi, par to paziņojot Pasūtītājam.
5.2. Iestāžu un pārvalžu vadītāji, saskaņā ar Līguma 12.2.punktu veic Pakalpojuma pasūtījumu, nosūtot  pasūtījumu uz Līguma 12.3.punktā minēto e-pastu. E-pasta nosūtīšanas diena ir  Pakalpojuma pasūtīšanas diena, pēc kura iestājas 2.4.punktā minētais Pakalpojuma izpildes termiņš. 
5.3. Par Pakalpojuma izpildes dienu tiek uzskatīta diena, kad Izpildītājs izpilda Pakalpojumu un Puses paraksta attiecīgu Pakalpojuma izpildes nodošanas – pieņemšanas  aktu. 
5.4. Pasūtītājam ir tiesības nepieņemt, neparakstīt nodošanas – pieņemšanas aktu, un nemaksāt par Pakalpojumu, kas sniegts neatbilstoši šī Līguma nosacījumiem, t.sk., iepirkuma Tehniskajai specifikācijai (2.pielikums), Izpildītāja Finanšu piedāvājumam (1.pielikums) iepirkumā, vai neatbilst Līguma 5.2. punktā minētajam  veiktajam pasūtījumam.

6. Izpildītāja pienākumi un tiesības
6.1. Izpildītāja pienākumi:
6.1.1. sniegt Pakalpojumu atbilstoši Latvijas Republikas normatīvo aktu prasībām, Tehniskai specifikācijai (2.pielikums), Finanšu piedāvājumam (1.pielikums) un Līguma nosacījumiem;
6.1.2. nodrošināt Pakalpojuma kvalitāti, tā sniegšanā pieaicinot kvalificētus darbiniekus, izmantojot sertificētus materiālus un atbilstošu tehnisko un materiālo nodrošinājumu;
6.1.3. uzņemties pilnu atbildību par darba drošības, ugunsdrošības, vides aizsardzības noteikumu un citu Latvijas Republikas normatīvo aktu ievērošanu un izpildi;
6.1.4.  Izpildītājam ir tiesības saņemt samaksu par faktiski sniegto un Pasūtītāja pieņemto Pakalpojumu, saskaņā ar Līguma nosacījumiem.

7.    Pasūtītāja pienākumi un tiesības
7.1. Pasūtītāja pienākumi:
7.1.1. pieņemt Izpildītāja kvalitatīvi sniegto Pakalpojumu, parakstot nodošanas – pieņemšanas aktu, ko paraksta attiecīgās iestādes vai pārvaldes vadītājs, atbilstoši sniegtajiem Pakalpojumiem;
7.1.2. pārbaudīt Izpildītāja sniegto Pakalpojumu atbilstoši Latvijas Republikas normatīvo aktu prasībām, Tehniskai specifikācijai (2.pielikums), Finanšu piedāvājumam (1.pielikums) un Līguma nosacījumiem, par nekvalitatīvi sniegtu Pakalpojumu paziņot Izpildītājam, sagatavojot apsekošanas aktu;
7.1.3. veikt samaksu par faktiski sniegto un pieņemto Pakalpojumu, saskaņā ar Līguma nosacījumiem Līgumā noteiktajā termiņā;
7.2. Pasūtītāja pārstāvim ir tiesības pieprasīt un 3 (trīs) darba dienu laikā no Izpildītāja saņemt informāciju par Līguma izpildes gaitu, Pakalpojuma izpildes laiku vai apstākļiem, kas varētu kavēt Pakalpojuma izpildi. Pasūtītāja pārstāvim ir pienākums parakstīt Līgumā noteiktos Pakalpojuma pieņemšanas dokumentus, ja Pakalpojums ir veikts saskaņā ar Līguma noteikumiem.

8. Līguma grozīšanas un izbeigšanas kārtība
8.1. Līgumu var grozīt vai papildināt, atbilstoši Latvijas Republikā spēkā esošo normatīvo aktu noteiktajai kārtībai, noformējot rakstveida Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu. 
8.2. Līgums var tikt izbeigts tikai Līgumā noteiktajā kārtībā, vai Pusēm savstarpēji vienojoties.
8.3. Abām Pusēm, Līguma 8.4. punktā noteiktajos gadījumos, ir tiesības vienpusēji atkāpties no Līguma, 10 (desmit) darba dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts, elektroniski parakstīts un otrai Pusei nosūtīts paziņojums uz Līguma 12.1. un 12.3.punktos noteiktajām e-pasta adresēm.
8.4. Puses ir tiesīgas vienpusēji izbeigt Līgumu pirms tajā noteikto saistību izpildes,  ja:
8.4.1. Izpildītājs nepienācīgi pilda savas Līgumā noteiktās saistības, un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
8.4.2. Izpildītājs sniedz Pakalpojumu, kas neatbilst Latvijas Republikas normatīvo aktu prasībām, Tehniskai specifikācijai (2.pielikums) un Līguma nosacījumiem. Pasūtītājs neatlīdzina Izpildītājam tādējādi radušos zaudējumus;
8.4.3. notikusi Izpildītāja likvidācija;
8.4.4. ja Izpildītājs nepilda Līguma nosacījumus un par Līguma nosacījumu pārkāpumu saņēmis Pasūtītāja rakstisku brīdinājumu 2 (divas) reizes;
8.4.5. [bookmark: _Hlk215747969]Izpildītājam ir tiesības vienpusēji izbeigt Līgumu ievērojot Līguma 9.3.punktā noteikto kārtību, ja Pasūtītājs nepilda Līguma nosacījumus, tie fiksēti rakstveidā 2 (divas) reizes un Pasūtītājs nav reaģējis uz Izpildītāja rakstveidā norādītajām nepilnībām;
8.4.6. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas vai tiek atklātas/konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas saskaņā ar Starptautisko un Latvijas Republikas nacionālo sankciju likuma 11.1panta regulējumu;
8.4.7. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.

9.  Pušu atbildība
9.1. Izpildītājs ir atbildīgs par sniegtā Pakalpojuma kvalitāti, atbilstību Latvijas Republikas normatīvajiem aktiem, Tehniskai specifikācijai (2.pielikums) un Līguma nosacījumiem.
9.2. Izpildītājs ir atbildīgs pret Pasūtītāju un trešajām personām par visiem zaudējumiem, kas radušies Izpildītāja saistību izpildes ietvaros.
9.3. Ja Izpildītājs neveic Pakalpojumu atbilstoši Tehniskai specifikācijai (2.pielikums) un/vai Līguma nosacījumiem, Pasūtītājam ir tiesības piemērot, un Izpildītājam ir pienākums maksāt līgumsodu 50,00 EUR (piecdesmit euro un 00 centu) apmērā par katru konstatēto un ar apsekošanas aktu fiksēto gadījumu.
9.4. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kādā ir aprēķināta līgumsoda summa.
9.5. Ja Pasūtītājs neveic maksājumus Līgumā noteiktajā termiņā, Izpildītājam ir tiesības piemērot un Pasūtītājam ir pienākums maksāt līgumsodu 0,5% (nulle komats pieci procenti) apmērā no termiņā nesamaksātās summas par katru nokavēto dienu. 
9.6. Gadījumā, ja Izpildītājs nepilda vai atsakās pildīt Līgumu, vai ja Līgums tiek izbeigts Izpildītāja vainas dēļ, Izpildītājs maksā Pasūtītājam 10% (desmit procenti) no Līguma summas.
9.7. Līgumsods par saistību nepienācīgu izpildi vai neizpildīšanu termiņā noteikts pieaugošs, taču kopumā ne vairāk par 10% (desmit procentiem) no Līguma summas.
9.8. Puses atbild par sakarā ar Līguma neizpildi vai nepienācīgu izpildi otrai Pusei vai trešajām personām nodarītajiem zaudējumiem saskaņā ar Latvijas Republikas normatīvajiem aktiem.
9.9. Puses ir atbildīgas par Līgumā noteikto saistību pilnīgu izpildi, atbilstoši Līguma nosacījumiem.
9.10. Abas Puses ir atbildīgas par Līguma termiņa un Līguma summas ievērošanu. Rēķini, kas pārsniedz Līguma summu un/vai Līguma termiņu netiks apmaksāti.

10. Nepārvarama vara un ārkārtēji apstākļi
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu un/vai ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
10.2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
10.3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīta Izpildītāja un citu iesaistīto personu saistību neizpilde vai nesavlaicīga izpilde.
10.4. Pusei, kas atsaucas uz nepārvaramu un/vai ārkārtēja rakstura apstākļu darbību, 3 (trīs) darba dienu laikā (rakstiski e-pastā) par tiem jāpaziņo otrai Pusei (ja šāda saziņa ir iespējama), norādot iespējamo saistību izpildes termiņu. Nepārvaramu ārkārtēja rakstura apstākļu gadījumā ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.
10.5. Ja nepārvaramu un/vai ārkārtēja rakstura apstākļu dēļ Līguma izpilde aizkavējas vairāk nekā par 1 (vienu) mēnesi, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību. 

11. Personas datu aizsardzība
11.1. Puses apzinās, ka Līguma izpildes ietvaros var rasties nepieciešamība savstarpēji apmainīties ar  informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
11.2. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

12. Atbildīgās personas
12.1. Atbildīgā persona par Līguma izpildi (Līguma termiņiem un Līguma summas ievērošana) no Pasūtītāja puses ir: ___________________________, tālruņa Nr. __________________, e-pasts: _____________________.
12.2. Pasūtītājs par pārstāvjiem, kuri apzina Pakalpojuma nepieciešamību un var veikt Pakalpojuma pieteikšanu atbilstoši Tehniskai specifikācijai (2.pielikums) savā iestādē vai pārvaldē paraksta nodošanas – pieņemšanas aktu, nodod Izpildītājam nepieciešamo kontaktinformāciju, kur nepieciešams konkrēts Pakalpojums, ir iestāžu un pārvalžu vadītāji.
12.3. Atbildīgā persona par Līguma izpildi no Izpildītāja puses ir: _____________, tālr. _________________, e-pasts: ____________________.
12.4. Līguma 12.1. punktā un 12.3. punktā norādītās atbildīgās personas Līguma darbības termiņā ir atbildīgas par Līguma termiņa, vienības cenu, Līguma summas ievērošanu un kontroli.
13. Nobeiguma noteikumi
13.1. Visai sarakstei, saskaņojumiem, dokumentiem un citai informācijai, ar kuru apmainās Puses un kura ir attiecināma uz Līgumu, ir jābūt latviešu valodā, noformētai rakstveidā, un tai ir jābūt iesniegtai otrai Pusei personiski pret parakstu vai nosūtītai ierakstītā vēstulē uz Līgumā norādīto adresi vai parakstītai ar drošu elektronisko parakstu un laika zīmogu un nosūtītai uz Līguma 12.1. punktā un 12.3. punktā norādītās atbildīgās personas e-pasta adresi.
13.2. Līgums sagatavots latviešu valodā un  parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.
13.3. Līgumam ir 3 (trīs) pielikumi: 
13.3.1. 1.pielikums – Finanšu piedāvājums; 
13.3.2. [bookmark: _Hlk206066781]2.pielikums – Tehniskā specifikācija;
13.3.3. 3.pielikums – Nodošanas – pieņemšanas akts.

13. Pušu paraksti un rekvizīti.

Pasūtītājs                                                                     Izpildītājs

	
Dienvidkurzemes novada pašvaldība
Reģ. Nr. 90000058625
Juridiskā adrese: Lielā iela 54, Grobiņa, Dienvidkurzemes novads
Banka: AS SEB banka
Konta Nr. LV73UNLA0050014272020
Kods: UNLALV2X
/E.Bertrams/
	Nosaukums__________
Reģ. Nr. _____________
Juridiskā adrese: ______
Banka: ______________
Konta Nr. ____________
Kods: _______________
/V.Uzvārds/



























3.pielikums 

NODOŠANAS – PIEŅEMŠANAS AKTS


_________,								202__.gada __________
(Vieta)
Akts sastādīts, piedaloties:
Pasūtītājs: Dienvidkurzemes novada pašvaldība, reģ. Nr. 90000058625, kuru saskaņā ar ___.gada ___._____ Līguma Nr. __________________ -PAK 12.1. punktu pārstāv __________________________ un
Izpildītājs: <___> , reģ.Nr. <_____>,  _________________,
pamatojoties uz 202__. gada ____ _____________ noslēgto līgumu __________ - PAK 

Pakalpojuma izpildes  vieta ir __________________________________________________________ 
(adrese)
1. Izpildītājs nodod un Pasūtītājs pieņem Pakalpojumu, pamatojoties uz Pasūtījumu, kurš 2026.gada ___________ nosūtīts uz e-pastu____________________(Līgums 12.3.punkts)

	Nr.p.k.
	Pakalpojuma nosaukums 
	Pakalpojuma apraksts
 Atbilstoši Fin.Piedāvājumam  (1.pielikums )
	Faktiskais apjoms (gab.)
	Vienības cena,
EUR bez PVN
	Kopā , EUR bez PVN

	1.

	
	
	
	
	

	2.
	
	
	
	
	

	3.
	
	
	
	
	

	3.+n
	
	
	
	
	

	
	
	
	
	Summa EUR bez PVN
	

	
	
	
	
	PVN, 21%
	

	
	
	
	
	Kopā summa EUR ar PVN
	



2. Pasūtītājs apliecina, ka viņam nav pretenziju par Pakalpojuma kvalitāti un atbilstību Tehniskai specifikācijai un Finanšu piedāvājumam.
3. Pasūtītājs apliecina, ka Pakalpojums veikts atbilstoši Pasūtījumam kurš 2026.gada ___________ nosūtīts uz e-pastu____________________(Līgums 12.3.punkts)
4. Šis akts ir izgatavots 2 (divos) eksemplāros, pa 1 (vienam) katrai Pusei, un ir Līguma Nr. __________-PAK. neatņemama sastāvdaļa.


Pielikums pie Nodošanas – pieņemšanas akta- fotofiksācija.


	PASŪTĪTĀJS:

Dienvidkurzemes novada pašvaldība
	IZPILDĪTĀJS: 

SIA „<____>”

	
	

	__________________________
	__________________________

	vārds, uzvārds, paraksts
	vārds, uzvārds paraksts

	202____.gada ________
	20___.gada ________




Šis akts, abpusēji parakstīts, ir par pamatu rēķina izrakstīšanai  atbilstoši Līguma noteikumiem.





          Šis dokuments ir parakstīts ar drošu elektronisko parakstu un satur laika zīmogu
